
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2359 

11 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής με αμοιβή εργασίας, υπαλ¬ 
λήλων με σχέση εργασίας Ιδιωτικού Δικαίου Αο¬ 
ρίστου Χρόνου του Υπουργείου Εσωτερικών, για 


τους μήνες Νοέμβριο και Δεκέμβριο 2007. 1 

Εφημερίες ιατρών . 2 


Τροποποίηση της υπ’ αριθμ. Φ.821.2/1182Κ/35535/ 


Ζ1/6.4.2006 απόφασης, περί καθορισμού όρων, κρι¬ 
τηρίων, οργάνων, τρόπου επιλογής και διάρκειας 
απόσπασης εκπαιδευτικών για τη διδασκαλία της 
ελληνικής γλώσσας και πολιτισμού σε Εκπαιδευ¬ 
τικά Ιδρύματα Τριτοβάθμια. 3 

Υπερωριακή εργασία υπαλλήλων των περιφερειακών 
υπηρεσιών των Γενικών Αρχείων του Κράτους.. 4 
Ολοκλήρωση επένδυσης και πιστοποίηση της έναρ¬ 
ξης της παραγωγικής λειτουργίας της εταιρείας 
«ΝΕΑ ΕΠΟΧΗ ΣΤΗΝ ΤΥΠΟΓΡΑΦΙΑ ΕΠΕ» και ορι¬ 
στικοποίηση του κόστους αυτής. 5 

Ολοκλήρωση επένδυσης και πιστοποίηση έναρξης 
της παραγωγικής λειτουργίας της ατομικής επι¬ 
χείρησης «ΑΡΙΣΤΑΡΧΟΣ ΒΑΛΩΜΕΝΟΣ» και οριστι¬ 
κοποίηση του κόστους αυτής. 6 


ΑΠΟΦΑΣΕΙ Σ 

Αριθμ. 69087 (1) 


Καθιέρωση υπερωριακής με αμοιβή εργασίας, υπαλλή¬ 
λων με σχέση εργασίας Ιδιωτικού Δικαίου Αορίστου 
Χρόνου του Υπουργείου Εσωτερικών, για τους μήνες 
Νοέμβριο και Δεκέμβριο 2007. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α. μονίμων στελεχών των 
Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. 2/7093/0022/5.2.2004 εγκύκλιο του 
Γενικού Λογιστηρίου του Κράτους. 


3. Την υπ’ αριθμ. 2689/7.5.2007 έγκριση της Επιθεώρη¬ 
σης Εργασίας και την υπ’ αριθμ. 4254/26.10.2007 (ΦΕΚ 
2141/τ. Β72.11.2007) απόφαση του Γενικού Γραμματέα 
Απασχόλησης και Κοινωνικής Προστασίας. 

4. Το γεγονός ότι υπάρχει ανάγκη απασχόλησης πέ¬ 
ραν του κανονικού ωραρίου για τους υπαλλήλους του 
Υπουργείου Εσωτερικών, για την αντιμετώπιση των πα¬ 
ρακάτω εργασιών: 

• Εκσυγχρονισμός, αναβάθμιση και ενημέρωση του 
αρχείου του ΥΠΕΣ. 

• Δειγματολειπτικός έλεγχος του ψηφιοποιημένου 
ευρετηρίου του Ειδικού Ληξιαρχείου. 

• Επικαιροποιημένη καταγραφή των αρμοδιοτήτων 
του Υπουργείου Εσωτερικών, οι οποίες μεταβιβάστηκαν 
στις Περιφέρειες. 

• Εντοπισμός συναρμοδιοτήτων Υπουργείου Εσωτε¬ 
ρικών με άλλα Υπουργεία. 

• Επεξεργασία Κοινοτικών Μέτρων και Ενσωμάτωση 
στο Εθνικό Δίκαιο Κοινοτικών Πράξεων σχετικών με τη 
μετανάστευση. 

• Εφαρμογή του Νέου Ευρωπαϊκού Προγράμματος- 
Πλαισίου για την Αλληλεγγύη και τη Διαχείριση των 
μεταναστευτικών ροών. 

5. Την υπ’ αριθμ. 2/22814/070174/13.7.2005, απόφαση 
του Γ ενικού Λογιστηρίου του Κράτους. 

6. Το γεγονός ότι από την απόφαση αυτή προκα- 
λείται δαπάνη εκατόν δέκα χιλιάδων (110.000,00) Ευρώ 
περίπου, σε βάρος του Κρατικού Προϋπολογισμού του 
οικονομικού έτους 2007, η οποία θα αντιμετωπισθεί 
από τις εγγεγραμμένες πιστώσεις στον ΚΑΕ 0511 του 
Ειδικού Φορέα 07-110. 

7. Το γεγονός ότι από την κατωτέρω απόφαση δεν 
επιβαρύνεται ο Προϋπολογισμός Δημοσίων Επενδύ¬ 
σεων. 

8. Την υπ’ αριθμ. ΔΙΔΚ/Φ.1/2/27098/12.10.2007 απόφα¬ 
ση του Υπουργού και Υφυπουργών Εσωτερικών, για τη 
μεταβίβαση αρμοδιοτήτων στους Γ ενικούς Γ ραμματείς, 
Γενικούς Διευθυντές και Προϊσταμένους των Οργανι¬ 
κών Μονάδων του Υπουργείου Εσωτερικών (ΦΕΚ 2023/ 
τ.Β'/Ιδ.10.2007), αποφασίζουμε: 

Καθιερώνουμε υπερωριακή με αμοιβή εργασία, μέχρι 
εξήντα (60) ώρες το μήνα ανά υπάλληλο, για τους μή¬ 
νες Νοέμβριο και Δεκέμβριο 2007, για εκατόν εξήντα 
(160) υπάλληλους με σχέση εργασίας ιδιωτικού δικαίου 
αορίστου χρόνου του ΥΠΕΣ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η Δ/νση Διοίκησης είναι υπεύθυνη για τον έλεγχο 
πραγματοποίησης υπερωριακής απασχόλησης, καθώς 
και για την βεβαίωση της εκτέλεσης των αντίστοιχων 
εργασιών. Η βεβαίωση αυτή αποτελεί προϋπόθεση για 
την καταβολή της υπερωριακής αποζημίωσης. 

Στην ανωτέρω υπερωριακή εργασία, η οποία θα πραγ¬ 
ματοποιείται κατά τις εργάσιμες ημέρες, μπορούν να 
μετέχουν και αποσπασμένοι στην Κεντρική Υπηρεσία 
του Υπουργείου υπάλληλοι, καθώς και υπάλληλοι που 
ασχολούνται με θέματα του ΥΠΕΣ. 

Η απόφαση αυτή που ισχύει ένα (1) μήνα πριν τη δη¬ 
μοσίευσή της, να δημοσιευθεί στην Εφημερίδα της Κυ- 
βερνήσεως. 

(Αριθμ. βεβ. Υπηρεσίας Δημοσιονομικού Ελέγχου στο 
Υπουργείο Εσωτερικών 15476/10.12.2007). 

Αθήνα, 11 Δεκεμβρίου 2007 

Ο Γενικός Γραμματέας 
ΠΑΤΡΟΚΛΟΣ ΓΕΩΡΓΙΑΔΗΣ 

-♦- 

Αριθμ. 2/77344/0022 (2) 

Εφημερίες ιατρών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη τις διατάξεις : 

1. α. Του ν. 1397/1983 (ΦΕΚ 143/Α/7.10.1983). 
β. Του ν. 2071/1992 (ΦΕΚ 123/Α/1992). 

γ. Του ν. 2519/1997 (ΦΕΚ 165/Α/21.8.1997). 
δ. Του ν. 2606/1998 (ΦΕΚ 89/Α/22.4.1998). 
ε. Του ν. 2646/1998 (ΦΕΚ 236/Α/20.10.1998). 
στ. Του ν. 2676/1999 (ΦΕΚ 1/Α/5.1.1999). 
ζ. Το άρθρο 40 του ν. 849/1978. 
η. Του ν. 2703/1999 (ΦΕΚ 72/Α/8.4.1999). 

0. Του ν. 2889/2001 (ΦΕΚ 37/τ.Α/2.3.2001). 
ι. Του ν. 2920/2001 (ΦΕΚ 131/τ.Α/27.6.2001). 
ια. Του άρθρου 45 του ν. 3205/2003 (ΦΕΚ 297/ 
Α/23.12.2003). 

ιβ. Του άρθρου 35 του ν. 3252/2004 (ΦΕΚ 132/ 
τ.Α7ΐ6.7.2004). 

ιγ. Του ν. 3402/2005 (ΦΕΚ 258/τ.Α/1.10.2005). 
ιδ. Του ν. 3329/2005 (ΦΕΚ 81/τ.Α74.4.2005). 
ιε. Την με υπ’ αριθμ. Υ3α/Γ.Π.οικ.81535/2005 (ΦΕΚ 1188/ 
τ.Β726.8.2005). 

2. Του π.δ. 131/1987 (ΦΕΚ 73/Α/25.5.1987), άρθρο 1 παρ.β. 

3. Την υπ’ αριθμ. 42362/Υ252/28.9.2007 (ΦΕΚ 1948/ 
τ.Β73.10.2007) απόφαση του Πρωθυπουργού και του 
Υπουργού Οικονομίας και Οικονομικών «Ανάθεση αρ¬ 
μοδιοτήτων του Υπουργού Οικονομίας και Οικονομικών 
στους Υφυπουργούς Οικονομίας και Οικονομικών. 

4. Τις υπ’ αριθμ. Υ10α/Γ.Π./140651/23.1.2007, Υ10α/ 
Γ.Π.144920/23.1.2007, αποφάσεις του Υπουργείου Υγείας 
και Κοινωνικής Αλληλεγγύης. 

5. Το με υπ’ αριθμ. 19992/1.11.2007 έγγραφο της 6ης 
Υ.Πε. 

6. Το με υπ’ αριθμ. 12745/8.11.2007 έγγραφο της 7ης 
Υ.Πε. 

7. Την επιτακτική ανάγκη εύρυθμης λειτουργίας των Γ.Ν. 
Πάτρας «Ο Αγ,Ανδρέας», Π.Γ.Ν. Πατρών, Γ.Ν. Αιγίου, Γ.Ν. 
Αμαλιάδας, Γ.Ν. Ζακύνθου, Γ.Ν. Κέρκυρας, Γ.Ν. Κορίνθου, Γ.Ν. 


Λευκάδας, ΚΥ Αγ. Βαρβάρας, Κ.Υ. Ανω Βιάννου, Κ.Υ. Χάρακα, 
Κ.Υ. Αρκαλοχωρίου, ΚΥ Καστελιού, Κ.Υ. Μοιρών. 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Την τροποποίηση των υπ’ αριθμ. 2/65005/0022/1.11.2007 
και 2/67483/0022/1.11.2007 κοινών αποφάσεων των 
Υπουργών Οικονομίας και Οικονομικών και Υγείας και 
Κοινωνικής Αλληλεγγύης, για τις εφημερίες ιατρικού 
προσωπικού ως εξής : 

α) Γ ια το Γ.Ν. Πάτρας «Ο Άγιος Ανδρέας» το συμπληρω¬ 
ματικό ποσό των 58.586,00 € μειώνεται σε 48.586,00€. 

β) Γ ια το Γ.Ν. Πατρών το συμπληρωματικό ποσό των 
207.780,00 € αυξάνεται σε 357.184,00 € 
γ) Γ ια το Γ.Ν. Αιγίου το συμπληρωματικό ποσό των 
16.404,00 € μειώνεται σε 00,00 €. 

δ) Γ ια το Γ.Ν. Αμαλιάδας το συμπληρωματικό ποσό 
των 46.869,00 € μειώνεται σε 20.869,00 €. 

ε) Γ ια το Γ.Ν. Ζακύνθου το συμπληρωματικό ποσό των 
93.738,00 € μειώνεται σε 65.738,00 €. 

στ) Για το Γ.Ν. Κέρκυρας το συμπληρωματικό ποσό 
των 46.869,00 € μειώνεται σε 36.869,00 €. 

ζ) Γ ια το Γ.Ν. Κορίνθου το συμπληρωματικό ποσό των 
93.738,00 € μειώνεται σε 89.738,00 €. 

η) Γ ια το Γ.Ν. Λευκάδας το συμπληρωματικό ποσό των 
113.005,00 € μειώνεται σε 58.005,00 €. 

0) Για το Κ.Υ. Αγ. Βαρβάρα το συμπληρωματικό ποσό 
των 8.136,00 € μειώνεται σε 3.500,00 €. 

ι) Γ ια το Κ.Υ. Ανω Βιάννου το συμπληρωματικό ποσό 
των 5.999,00 € μειώνεται σε 00,00 €. 

ια) Γ ια το Κ.Υ. Χάρακα το συμπληρωματικό ποσό των 
6.412,00 € μειώνεται σε 1.000,00 €. 

ιβ) Γ ια το Κ.Υ. Αρκαλοχωρίου το συμπληρωματικό 
ποσό των 7.799,00 € αυξάνεται σε 10.500,00 €. 

ιγ) Για το Κ.Υ. Καστελιού το συμπληρωματικό ποσό 
των 7.012,00 € αυξάνεται σε 9.500,00 €. 

ιδ) Γ ια το Κ.Υ. Μοιρών το συμπληρωματικό ποσό των 
7.687,00 € αυξάνεται σε 18.545.00 €. 

Κατά τα λοιπά ισχύουν οι προαναφερόμενες αποφά¬ 
σεις ως έχουν. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 10 Δεκεμβρίου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

Ν. ΛΕΓΚΑΣ Δ. ΑΒΡΑΜΟΠΟΥΛΟΣ 

-♦- 

Αριθμ. Φ. 821.2/3354Ε/141085/Ζ1 (3) 

Τροποποίηση της υπ’ αριθμ. Φ.821.2/1182Κ/35535/ 
Ζ1/6.4.2006 απόφασης, περί καθορισμού όρων, κρι¬ 
τηρίων, οργάνων, τρόπου επιλογής και διάρκειας 
απόσπασης εκπαιδευτικών για τη διδασκαλία της 
ελληνικής γλώσσας και πολιτισμού σε Εκπαιδευτι¬ 
κά Ιδρύματα Τριτοβάθμιας Εκπαίδευσης και σε Ιδρύ¬ 
ματα Ερευνών του εξωτερικού. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 8 παρ. 13 και του άρθρου 
23 παρ. 12 και 13 του ν. 2413/1996 «Η Ελληνική Παιδεία 

στο εξωτερικό, η διαπολιτισμική εκπαίδευση και άλλες 
διατάξεις» (ΦΕΚ 124 τ. Α'). 

2. Τις διατάξεις του άρθρου 2 παρ. 2.5.7 του ν. 2621/1998 
(ΦΕΚ 136/1998/τ.Α'). 

3. Το π.δ. 272/1999 «Καθορισμός προσόντων και δι¬ 
αδικασίας απόσπασης εκπαιδευτικών της Ελληνικής 
Γλώσσας και Πολιτισμού σε Εκπαιδευτικά Ιδρύματα 
Τριτοβάθμιας Εκπαίδευσης και σε Ιδρύματα Ερευνών 
του εξωτερικού» (ΦΕΚ 228 τ. Α'). 

4. Το π.δ. 347/2003 (ΦΕΚ 315/2003/τ.Α'). 

5. Τις διατάξεις του άρθρου 13 παρ. 3στ του ν. 3149/2003 
(ΦΕΚ 141/2003/τ.Α'). 

6. Τη με υπ’ αριθμ. Υ251/28.9.2007 (ΦΕΚ 1944/1.10.2007, 
τ. Β') κοινή απόφαση του Πρωθυπουργού και του Υπουργού 
Εθνικής Παιδείας και Θρησκευμάτων «Καθορισμός αρμο¬ 
διοτήτων Υφυπουργών του Υπουργείου Εθνικής Παιδείας 
και Θρησκευμάτων». 

7. Την υπ’ αριθμ. Φ.821.2/1182Κ/35535/Ζ1/6.4.2006 (ΦΕΚ 
466/13.4.2006, τ.Β') απόφαση περί καθορισμού όρων, κρι¬ 
τηρίων, οργάνων, τρόπου επιλογής και διάρκειας από¬ 
σπασης εκπαιδευτικών για τη διδασκαλία της ελληνι¬ 
κής γλώσσας και πολιτισμού σε Εκπαιδευτικά Ιδρύματα 
Τριτοβάθμιας Εκπαίδευσης και σε Ιδρύματα Ερευνών 
του εξωτερικού. 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη στον κρατικό προ¬ 
ϋπολογισμό. 

9. Τις ανάγκες της υπηρεσίας, αποφασίζουμε: 

Τροποποιούμε την υπ’ αριθμ. Φ.821.2/1182Κ/35535/ 

Ζ1/6.4.2006 απόφαση του ΥΠ.Ε.Π.Θ., περί καθορισμού 
όρων, κριτηρίων, οργάνων, τρόπου επιλογής και διάρ¬ 
κειας απόσπασης εκπαιδευτικών για τη διδασκαλία της 
ελληνικής γλώσσας και πολιτισμού σε Εκπαιδευτικά 
Ιδρύματα Τριτοβάθμιας Εκπαίδευσης και σε Ιδρύματα 
Ερευνών του εξωτερικού, ως εξής: 

1) Η παρ. 7 του άρθρου 4 συμπληρώνεται ως εξής: 

Η σύνταξη των αξιολογικών πινάκων γίνεται κατ’ αρ¬ 
χήν με τη γλώσσα της χώρας απόσπασης και εναλ¬ 
λακτικά με την αγγλική, γαλλική ή γερμανική γλώσσα, 
όταν αυτή δεν είναι η γλώσσα της χώρας απόσπα¬ 
σης. Σε περίπτωση ισοβαθμίας στον πίνακα της χώ¬ 
ρας απόσπασης λαμβάνονται υπόψη, κατά σειρά, τα 
αναφερόμενα στην περίπτωση Α' του άρθρου 5 της 
παρούσας κριτήρια. 

2) Η παρ. Α.1. του άρθρου 5 της απόφασης τροποποι¬ 
είται ως εξής: 

Α.1. Διδακτορικό δίπλωμα α) στη διδασκαλία της ελλη¬ 
νικής ως ξένης γλώσσας ή στην επιστήμη της γλωσσο¬ 
λογίας ή της αρχαίας ελληνικής γλώσσας ή/και γραμ¬ 
ματείας ή της ελληνικής ιστορίας, μονάδες οκτώ (8), β) 
γενικά στην ειδικότητα, μονάδες έξι (6). 

3) Η παρ. 2 του άρθρου 6 συμπληρώνεται ως εξής: 

Οι εκπαιδευτικοί αποσπώνται κατ’ αρχήν με τη γλώσ¬ 
σα της χώρας απόσπασης και, σε περίπτωση που έχει 
εξαντληθεί ο σχετικός αξιολογικός πίνακας ή δεν υπάρ¬ 
χουν υποψήφιοι με τη γλώσσα της χώρας απόσπασης, 
με μια από τις τρεις εναλλακτικές γλώσσες, αγγλική, 
γαλλική ή γερμανική. Σε περίπτωση ισοβαθμίας στον 
εναλλακτικό αξιολογικό πίνακα αποσπάται ο υποψή¬ 
φιος, ο οποίος γνωρίζει την επικρατέστερη στη χώρα 
απόσπασης γλώσσα. 

4) Η περίπτωση δ της παρ. 3 του άρθρου 7 αντικαθί¬ 
σταται ως εξής: 


4. Η διακοπή της απόσπασης γίνεται με απόφαση του 
Υπουργού Εθνικής Παιδείας και Θρησκευμάτων ύστε¬ 
ρα από αιτιολογημένη εισήγηση για τις προηγούμενες 
περιπτώσεις α και β του κατά το άρθρο 4 οργάνου 
επιλογής. Στην περίπτωση αυτή, το όργανο επιλογής 
θα πρέπει να λάβει υπόψη του και να εκτιμήσει πραγ¬ 
ματικά περιστατικά, όπως αυτά συνάγονται από την 
παρακολούθηση και τη γενική αξιολόγηση της κατά το 
άρθρο 72 του ν. 2413/1996 επιτροπής, εφόσον υπάρχουν, 
καθώς και από εξαμηνιαίες εκθέσεις του υπευθύνου για 
τις Ελληνικές Σπουδές καθηγητή του Ιδρύματος, στο 
οποίο είναι αποσπασμένος ο εκπαιδευτικός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 7 Δεκεμβρίου 2007 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

Αριθμ. 141296/1Ζ (4) 

Υπερωριακή εργασία υπαλλήλων των περιφερειακών 
υπηρεσιών των Γενικών Αρχείων του Κράτους. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, ΝΠΔΔ και ΟΤΑ, μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις» (ΦΕΚ 297Α) 

2. Το υπ’ αριθμ. 208/13.9.2007 έγγραφο του Σωματείου 
Εργαζομένων στα Γ ενικά Αρχεία του Κράτους 

3. Την υπ’ αριθμ. 37/4.10.2007 πράξη της Εφορείας 
των Γ ενικών Αρχείων του Κράτους και το πρακτικό της 
Εφορείας των ΓΑΚ (37ης συνεδρίας της 4.10.2007) 

4. Το γεγονός ότι η υπερωριακή απασχόληση κρί- 
νεται απαραίτητη για την αντιμετώπιση έκτακτων και 
επειγουσών αναγκών των περιφερειακών υπηρεσιών 
των Γενικών Αρχείων του Κράτους, οι οποίες προέκυ- 
ψαν λόγω της πρόσκτησης μεγάλου όγκου αρχειακού 
υλικού και της επιτακτικής ανάγκης καταγραφής και 
ταξινόμησής του ώστε να συμπεριληφθεί στις Εκθέσεις 
Πεπραγμένων έτους 2007 προς το ΥΠΕΠΘ, αποφασί¬ 
ζουμε: 

Εγκρίνουμε την απογευματινή υπερωριακή εργασία 
πέραν του υποχρεωτικού ωραρίου, η οποία δεν υπερβαί¬ 
νει τις εξήντα ώρες ανά υπάλληλο μηνιαίως, για ενενή¬ 
ντα τρεις (93) μόνιμους υπαλλήλους των περιφερειακών 
υπηρεσιών των Γ ενικών Αρχείων του Κράτους, για τους 
μήνες Σεπτέμβριο, Οκτώβριο, Νοέμβριο και Δεκέμβριο 
2007, προκειμένου να καλυφθούν έκτακτες και επείγου¬ 
σες υπηρεσιακές ανάγκες. 

Η δαπάνη που θα προκύψει από την απόφαση αυτή, θα 
καλυφθεί από τις πιστώσεις του ΚΑΕ 0511 «Απασχόληση 
για υπερωριακή εργασία» του Φ. 19-120 του τακτικού 
προϋπολογισμού του ΥΠΕΠΘ και σε καμία περίπτωση 
δεν μπορεί να υπερβεί το ποσό των δεκαοκτώ χιλιάδων 
ευρώ (18000 €). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2007 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

(5) 

Ολοκλήρωση επένδυσης και πιστοποίηση της έναρξης 
της παραγωγικής λειτουργίας της εταιρείας «ΝΕΑ 
ΕΠΟΧΗ ΣΤΗΝ ΤΥΠΟΓΡΑΦΙΑ ΕΠΕ» και οριστικοποίη¬ 
ση του κόστους αυτής. 

Με την υπ’ αριθμ. ΙΕ/ 21602/19934/Π12/4/00037/ 
ν. 3299/04/6.12.2007 απόφαση του Γενικού Γραμματέα 
Περιφέρειας Βορείου Αιγαίου ολοκληρώθηκε η επένδυ¬ 
ση της εταιρείας «ΝΕΑ ΕΠΟΧΗ ΣΤΗΝ ΤΥΠΟΓΡΑΦΙΑ ΕΠΕ» 
που αφορά στην ίδρυση νέας τυπογραφικής μονάδας 
στη θέση Άγιος Γεώργιος Ορφανός του Δήμου Χίου του 
Ν. Χίου συνολικού κόστους, 697.391,62€. 

Το ύψος της επιχορήγησης ορίστηκε στο ποσό των 
382.905,39€ που αποτελεί ποσοστό 54,9% του ενισχυ- 
όμενου κόστους της επένδυσης. 

Η ίδια συμμετοχή ορίστηκε στο ποσό των 174.376,23€ 
που αποτελεί ποσοστό 25% του αναγνωριζόμενου συ¬ 
νολικού κόστους της επένδυσης, ποσού 697.391.62 €. 

Το ύψος του τραπεζικού δανείου ορίζεται στο ποσό 
των 140.110,00€. 

Ημερομηνία ολοκλήρωσης της επένδυσης ορίστηκε 
η 25.4.2007. 

Με την απόφαση αυτή εγκρίθηκε και η καταβολή του 
υπολοίπου της επιχορήγησης, ποσού 191.491,64€. 

Το θέμα εξετάστηκε στην 323η Συνεδρίαση της Γνω- 
μοδοτικής Επιτροπής του άρθρου 7 του ν. 3299/2004 
στις 6.12.2007. 


Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΣΤΕΦΑΝΟΣ ΑΓΑΠΗΤΟΣ 
-♦- 

( 6 ) 

Ολοκλήρωση επένδυσης και πιστοποίηση έναρξης της 
παραγωγικής λειτουργίας της ατομικής επιχείρησης 
«ΑΡΙΣΤΑΡΧΟΣ ΒΑΛΩΜΕΝΟΣ» και οριστικοποίηση του 
κόστους αυτής. 

Με την υπ’ αριθμ. ΙΕ/ 21600 /20332/Π12/4/00064/ν. 3299/04/ 
6.12.2007 απόφαση του Γενικού Γραμματέα Περιφέρειας 
Βορείου Αιγαίου ολοκληρώθηκε η επένδυση «της ατομικής 
επιχείρησης «ΑΡΙΣΤΑΡΧΟΣ ΒΑΛΩΜΕΝΟΣ» που αφορά στον 
εκσυγχρονισμό αρτοποιείου στο Δ. Βαθέως της επαρχίας 
Σάμου του Ν. Σάμου, συνολικού κόστους, 144.004,27 €. 

Το ύψος της επιχορήγησης ορίστηκε στο ποσό των 
79.202,35 € που αποτελεί ποσοστό 55% του ενισχυόμε- 
νου κόστους της επένδυσης. 

Η ίδια συμμετοχή ορίστηκε στο ποσό των 64.801,92 € 
που αποτελεί ποσοστό 45% του αναγνωριζόμενου συ¬ 
νολικού κόστους της επένδυσης, ποσού 144.004,27 €. 

Ημερομηνία ολοκλήρωσης της επένδυσης ορίστηκε 
η 29.5.2007. 

Με την απόφαση αυτή εγκρίθηκε και η καταβολή του 
υπολοίπου της επιχορήγησης, ποσού 43.195,35 €. 

Το θέμα εξετάστηκε στην 323η Συνεδρίαση της Γνω- 
μοδοτικής Επιτροπής του άρθρου 7 του ν. 3299/2004 
στις 6.12.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΣΤΕΦΑΝΟΣ ΑΓΑΠΗΤΟΣ 

